b'\n_START_ARTICLE_\nNajbolj\xc5\xa1a knjiga\n_START_SECTION_\nLiterarna kakovost knjige\n_START_PARAGRAPH_\nLiterarno kakovost knji\xc5\xbenega besedila obi\xc4\x8dajno ocenjujejo literarni kritiki, usposobljeni akademiki in drugi, ki se s kakovostjo pisanja poklicno ukvarjajo._NEWLINE_Rezultat takih ocen so lahko seznami najbolj\xc5\xa1ih knjig po mnenju strokovnjakov. Knjiga lahko zaradi ve\xc4\x8dkratne uvrstitve na enega ali ve\xc4\x8d takih seznamov dobi pridevnik\xc2\xa0\xc2\xbbklasi\xc4\x8dna\xc2\xab.\n_START_SECTION_\nProdajna kakovost knjige\n_START_PARAGRAPH_\nKnjiga velja za prodajno uspe\xc5\xa1nico, \xc4\x8de \xc5\xa1tevilo prodanih izvodov dolo\xc4\x8dene knjige v dolo\xc4\x8denih kulturno-zgodovinskih okoli\xc5\xa1\xc4\x8dinah pomembno izstopa. Koli\xc4\x8dino vsakega prodanega blaga je mogo\xc4\x8de na razli\xc4\x8dne na\xc4\x8dine zavajajo\xc4\x8de prikazati, zato oznako\xc2\xa0\xc2\xbbprodajna uspe\xc5\xa1nica\xc2\xab\xc2\xa0nosijo tudi knjige, ki v dejanskem kontekstu to niso._NEWLINE_Sezname prodajnih uspe\xc5\xa1nic sestavljajo predvsem zalo\xc5\xbeniki.\n_START_SECTION_\nBralna kakovost knjige\n_START_PARAGRAPH_\nKnjiga velja za brano, \xc4\x8de \xc5\xa1tevilo izposojenih izvodov dolo\xc4\x8dene knjige v dolo\xc4\x8denih kulturno-zgodovinskih okoli\xc5\xa1\xc4\x8dinah pomembno izstopa._NEWLINE_Sezname najbolj branih knjig sestavljajo predvsem knji\xc5\xbeni\xc4\x8darji. Na \xc5\xa1tevilo izposoje dolo\xc4\x8dene knjige vplivajo razli\xc4\x8dni dejavniki, nap. knjiga je dolo\xc4\x8dena za obvezno doma\xc4\x8de branje \xc5\xa1olarjev, zato so tudi podatki o najbolj branih knjigah lahko zavajujo\xc4\x8di.'